**Sociālā darba speciālistu sadarbības padomes (SDSSP) sēdes**

PROTOKOLS Nr.1/2024

Rīgā, 2024.gada 06.martā

MS Teams platformā, tiešsaistē plkst. 14:00

SĒDĒ PIEDALĀS:

Padomes vadītāja: **Ilze Skrodele-Dubrovska**, Labklājības Ministrijas (turpmāk – LM) Sociālā darba un sociālās palīdzības politikas departamenta direktore

Padomes dalībnieki:

**Guna Eglīte**, Latvijas Pašvaldību sociālo dienestu vadītāju apvienības valdes priekšsēdētāja

**Skaidrīte Gūtmane,** Latvijas Kristīgā akadēmija

**Ainārs Judeiks,** Latvijas Pašvaldību sociālo dienestu vadītāju apvienības valdes loceklis

**Agnese Jurjāne,** LM Sociālā darba un sociālās palīdzības politikas departamenta direktores vietniece

**Mudītes Kruveses** vietā **Mihails Voronovs**, Ieslodzījuma vietu pārvaldes Centrālā aparāta Resocializācijas daļas vecākais referents

**Mārtiņš Moors**, Rīgas domes Labklājības departamenta Sociālās pārvaldes priekšnieks, departamenta direktora vietnieks

**Kaija Muceniece**, Valmieras novada Sociālo lietu pārvaldes vadītāja

**Rita Orska**, Rēzeknes Tehnoloģiju akadēmijas studiju virziena “Sociālā labklājība” vadītāja

**Viktorija Puka**, Latvijas Pašvaldību sociālo dienestu vadītāju apvienības valdes priekšsēdētāja vietniece

**Līga Rasnača**, Latvijas Universitātes Sociālo zinātņu fakultātes Sociālā darba profesionālās maģistra studiju programmas direktore, docente

**Ilze Rudzīte,** Latvijas Pašvaldību savienības padomniece veselības un sociālajos jautājumos

**Santa Striguna**, Liepājas universitātes Pedagoģijas un sociālā darba fakultātes studiju virziena "Sociālā labklājība" vadītāja

**Lolitas Vilkas** vietā **Andreta Slavinska**, Rīgas Stradiņa Universitātes Medicīnas izglītības tehnoloģiju centra direktora p.i.

**Ina Vīksniņa,** Latvijas Universitātes P.Stradiņa medicīnas koledžas Sociālās labklājības virziena un Sociālās aprūpes katedras vadītāja

Sēdē nepiedalījās:

**Līga Āboltiņa**, Baltijas Starptautiskās akadēmijas studiju virziena "Sociālā labklājība" vieslektore

**Ārija Baltiņa**, Latvijas Profesionālo sociālā darba speciālistu asociācijas prezidente

**Linda Ozola**, Sociālo darbinieku biedrības valdes locekle

**Rita Rindža**, Rīgas 1.slimnīcas Hronisko slimnieku īslaicīgās aprūpes nodaļas vadītāja – sociālais darbinieks

Citi:

**Elīna Celmiņa**, LM valsts sekretāra vietniece

**Una Lapsakalna-Alksne**, Ventspils Sociālā dienesta vadītāja, Latvijas sociālo darbinieku biedrības valdes priekšsēdētāja

**Egita Sāre**, LM Eiropas Savienības fondu departamenta vecākā eksperte

**Agita Riba**, LM Sociālā darba un sociālās palīdzības politikas departamenta projekta “Profesionāla un mūsdienīga sociālā darba attīstība” vadītājas asistente

**Liesma Ose**, LM Sociālā darba un sociālās palīdzības politikas departamenta projekta “Profesionāla un mūsdienīga sociālā darba attīstība” vecākā eksperte

**Kristīne Paegle**, LM Sociālā darba un sociālās palīdzības politikas departamenta projekta “Profesionāla un mūsdienīga sociālā darba attīstība” koordinatore

**Laura Lilienfelde**, LM Sociālā darba un sociālās palīdzības politikas departamenta projekta “Profesionāla un mūsdienīga sociālā darba attīstība” vadošā finansiste

**Inga Lukašinska**, LM Sociālā darba un sociālās palīdzības politikas departamenta projekta “Profesionāla un mūsdienīga sociālā darba attīstība” vecākā eksperte

**Laila Škoba**, LM Sociālā darba un sociālās palīdzības politikas departamenta projekta “Profesionāla un mūsdienīga sociālā darba attīstība” juriskonsulte

**Edgars Kainaizis**, LM Sociālā darba un sociālās palīdzības politikas departamenta projekta “Profesionāla un mūsdienīga sociālā darba attīstība” vecākais eksperts

**Daiga Renemane**, LM Sociālā darba un sociālās palīdzības politikas departamenta vecākā eksperte

**Maija Muceniece**, LM Sociālā darba un sociālās palīdzības politikas departamenta vecākā eksperte

**Vija Vārtukapteine**, LM Sociālā darba un sociālās palīdzības politikas departamenta vecākā eksperte

**Baiba Melkerte**, LM Sociālā darba un sociālās palīdzības politikas departamenta vecākā eksperte

**Alīna Klimone**, LM Sociālā darba un sociālās palīdzības politikas departamenta vecākā eksperte

**Līga Taurene**, LM Sociālā darba un sociālās palīdzības politikas departamenta vecākā referente

**Laine Zālīte**, LM Sociālā darba un sociālās palīdzības politikas departamenta vecākā referente

**Diāna Stankēviča**, LM Sociālā darba un sociālās palīdzības politikas departamenta vecākā referente

Sēdi protokolē:

**Dace Rītiņa,** LM Sociālā darba un sociālās palīdzības politikas departamenta vecākā referente

**Darba kārtība:**

1. Sēdes atklāšana un Padomes sēdes darba kārtības apstiprināšana.
2. Aktualitātes LM Eiropas Sociālā fonda projektā “Profesionāla un mūsdienīga sociālā darba attīstība” (4.3.5.4.pasākums).
3. Trīs profesionālās pilnveides izglītības programmu izstrādes un īstenošanas praktizējošiem sociālā darba speciālistiem tēmas (darbība 1.1.1. projektā “Profesionāla un mūsdienīga sociālā darba attīstība”).

**Sēdes norise:**

**1.**

**Sēdes atklāšana un Padomes sēdes darba kārtības apstiprināšana**

**(I.Skrodele - Dubrovska)**

*I.Skrodele-Dubrovska* atklāj Sociālā darba speciālistu sadarbības padomes (turpmāk - Padome) sēdi un dalībnieki apstiprina sēdes darba kārtību (skatīt pielikumā Nr.1).

**2.**

**Aktualitātes LM** **Eiropas Sociālā fonda projektā “Profesionāla un mūsdienīga sociālā darba attīstība” (4.3.5.4.pasākums).**

**(L.Ose)**

*L.Ose* informē Padomes dalībniekus par Eiropas Sociālā fonda projektā “Profesionāla un mūsdienīga sociālā darba attīstība” (4.3.5.4.pasākums) plānotajām aktivitātēm (skatīt pielikumā Nr.2). Februārī ir notikusi viena darbnīca par datu analīzi, par digitālām datu apstrādes metodēm, kas satur mākslīgo intelektu, par mākslīgo intelektu. Tūlīt 14.martā būs konference “Pārmaiņas sociālajā darbā: kopiena, krīze, iespējas”. 10.maijā plānota starpnozaru tematiskā diskusija par sociālo darbu skolā. Ir iecerēts aicināt arī skolas vecuma jauniešus kā ekspertus, lai izvērtētu tās vajadzības, kuras atbalsta persona skolā viņiem varētu sniegt. Ir plānotas 2 vasaras skolas, viena no 12. līdz 14. jūnijam sociālo dienestu vadītājiem. Vasaras skolas tēmas būs par komunikāciju ar politikas veidotājiem un par sociālās vides analīzi. Otra vasaras skola ir plānota augustā par sociālo darbu ar jauniešiem. Darbnīca darbā ar senioriem plānota 26.septembrī. Vēl mēs plānojam novembrī starpnozaru tematisko diskusiju par sociālo un veselības aprūpes pakalpojumu integrāciju. Ir plānoti 5 reģionālie semināri septembrī – novembrī. Februārī izdots periodiskā izdevuma “Sociālais darbs Latvijā” 2024.gada 1.numurs.

*I.Rudzīte* jautā, cik dalībniekus ir plānots pieaicināt vasaras skolā?

*L.Ose* atbild, ka plānots pieaicināt 50 dalībniekus.

*I.Rudzīte* iesaka sniegt informāciju par vasaras skolām savlaicīgi, lai cilvēki varētu rezervēt šos datumus.

*I.Skrodele-Dubrovska* informē, ka pēc nedēļas tiks izsūtīts e-pasts sociālajiem dienestiem ar informāciju.

Padomes dalībnieki sniegto informāciju pieņem zināšanai.

**3.**

**Trīs profesionālās pilnveides izglītības programmu izstrādes un īstenošanas praktizējošiem sociālā darba speciālistiem tēmas (darbība 1.1.1. projektā “Profesionāla un mūsdienīga sociālā darba attīstība”)**

**(L.Ose)**

*L.Ose* informē Padomes dalībniekus par nepieciešamību izvēlēties trīs profesionālās pilnveides izglītības programmu izstrādes un īstenošanas praktizējošiem sociālā darba speciālistiem tēmas (darbība 1.1.1. projektā “Profesionāla un mūsdienīga sociālā darba attīstība”)” (skatīt pielikumā Nr.3).

Ir noslēdzies iepirkums iepriekšējām izglītības programmām: sociālais darbs kopienā, sociālais darbs ar jauniešiem un sociālais darbs ar ģimenēm ar bērniem, notiek programmu izstrāde. Šobrīd ir gatavas profesionālās kvalifikācijas prasības sociālajam darbam kopienā. Nākamās būs sociālajam darbam ar jauniešiem.

Mums ir vajadzīgs Padomes lēmums par trīs nākamajām programmu specializācijām. Šobrīd piedāvājam četras, lai jūs, ņemot vērā pieredzi, varētu izlemt. Liels pieprasījums ir par sociālo darbu ar senioriem, sociālo darbu ar pilngadīgām personām ar garīga rakstura traucējumiem, sociālo darbu ar vardarbībā cietušām un vardarbību veikušām personām, to apliecina projekta “Profesionāla sociālā darba attīstība pašvaldībās” ex-post izvērtējums 2023.gadā, arī par sociālo darbu ārstniecības iestādēs ir interese.

*M.Moors* saka, ka trīs pirmās tēmas ir aktuālas un var noderēt sociālā dienesta darbiniekiem, gan pansionātu sociālajiem darbiniekiem, varbūt dienas centra darbiniekiem. Ja pirmās trīs programmas vairāk saistītas ar mērķa grupu un problēmu, tad sociālais darbs ārstniecības iestādēs vairāk saistās ar starpnozaru sadarbību. Ārstniecības iestādēs ir tikai 25 sociālie darbinieki. Priekš viņiem sagatavot tālākizglītības programmu nebūtu pareizi, varētu kaut kā savādāk.

*U.Lapsakalna-Alksne* piekrīt M.Mooram. Pieprasījums pēc metodikas sociālais darbs ārstniecības iestādēs ir bakalaura darba aizstāvēšanā Latvijas universitātē. Nevajadzētu gatavot atsevišķu metodiku, to vajadzētu likt kopā ar metodi personām ar demenci. Nereti tas viss savstarpēji saistīts ar aprūpi pēc ārstniecības iestādes dzīvesvietā vai institūcijā. Tagad izraut ļoti īsu posmu ārā manuprāt nav vajadzības. Varētu integrēt kā vienu no nodaļām kādā citā metodikā.

*I.Rudzīte* saka, ka pagājušajā gada ikgadējās sarunās ar Veselības ministriju no Veselības ministrijas puses arī tika aktualizēts jautājums par sociālajiem darbiniekiem slimnīcās par to nepieciešamību un, protams, arī pēc Rīgas pieredzes, lai šos te izdevumus segtu no pašvaldību budžeta. Es tādu lielu atsaucību no pašvaldību puses neredzēju par šo te finansēšanu. Vēl jo vairāk no tā aspekta, ka slimnīcā nav tikai vienas pašvaldības iedzīvotāji. Veselības ministrija bija pagājušajā gadā aptaujājusi slimnīcas par darbinieku skaitu, bija runa par 20 darbiniekiem. Sadarbība ir ļoti svarīga, saziņā ģimenei ar sociālo dienestu. Iespējams, šo programmu varētu integrēt kādā no iepriekš minētajām programmām darbs ar senioriem, darbs krīžu gadījumos. Kādreiz sociālais darbinieks bija ārstniecības atbalsta persona un tad tas tika svītrots. Šobrīd ir jautājums par sociālā darbinieka vietu, lomu un arī statusu vispār ārstniecības iestādē. Tā kā šo jautājumu kādā brīdī vajadzētu risināt.

*M.Moors* saka, ka varbūt ir vajadzīga tālākizglītība sociālais darbs veselības aprūpē. Un tad zem tās tēmas var palikt visu, kas, piemēram, saistīts ar jauniešu atkarībām. Nonāk pie tā, ka jauniešu atkarība ir veselības aprūpes atbildība. Ārsti ir tie, kas pieņem lēmumu, ka ir vajadzīga piespiedu ārstēšana. Varbūt labāk šo programmu ir paplašināt ar to darbu, kas saistīts gan ar atkarību, gan to, kas notiek slimnīcā, gan sadarbību. Var jau šodien nepieņemt nekādus lēmumus, bet domāt par saturu. Sociālais darbs un sadarbība ar ārstniecības iestādi ir aktuāli, kā pareizi komunicēt, kā saprast, kā vispār strādā veselības aprūpes sistēma. Tīri no tāda organizācijas viedokļa, kas kuram ir svarīgi.

*I.Vīksniņa* piekrīt tam formulējumam “veselības aprūpē”. Ir arī bērnu klīniskā universitātes slimnīca un līdz ar to tā metodika, kas attiecas, piemēram, uz demenci, tur galīgi neiet kopā. Tur drīzāk būtu krīžu gadījums vai ģimenes ar bērniem. Formulējums Sociālais darbs veselības aprūpē būtu labāks un visur integrētos.

*I.Skrodele-Dubrovska* pateicas par diskusiju. Visi būtu ar mieru virzīt tālāk no piedāvātajām programmām: darbs ar senioriem, pilngadīgajām personām ar garīga rakstura traucējumiem un vardarbībā cietušajām personām un vardarbību veikušām personām. Ja runā par sociālo darbu veselības aprūpē plašākā ietvarā, tad būtu vajadzīga jauna metodika, kur vairāk ir šie sadarbības algoritmi.

*M.Muceniece* saka, ka minētajām tēmām ir izstrādātas metodikas iepriekšējā projektā. Tātad, tur ir arī jau programmas kaut kādas neformālās izglītības izvēlei. Domājot par veselības aprūpi, man arī patīk krietni plašāks tvērums. Vai stāsts ir par to, vai tiks izstrādāta metodika un tad programma? Izejot no bāzes, šobrīd nav nekā tāda. Nav ne pētīts, ne dokumentu veidā, ko tad vispār nozīmē sociālais darbs ārstniecības vai veselības aprūpē Latvijā. Līdz ar to, kas tad būs tā bāze šīs te programmas izveidei?

*L.Ose* atbild, ka klasiski ir, ka profesionālās izglītības programmas balstās uz jau izstrādātajām metodikām. Savukārt šai programmai balstās uz vairāku metodiku kombinētiem elementiem, kur pamatā ir krīzes, senioru, arī personu ar GRT tematika. Nekādā ziņā nevar balstīties uz vienu metodiku.

*A.Slavinska* jautā, vai pēdējo metodiku ir plānots veidot sadarbībā ar Veselības ministriju?

*L.Ose* atbild, ka projektā sadarbības partneru nav. Bet mēs esam ļoti atvērti un tematiski varam sadarboties ar intelektuāliem resursiem no valsts pārvaldes iestādēm, no augstskolām.

*A.Slavinska* saka, ka šī tēma ir ārkārtīgi vajadzīga un to parāda gan pētījumi, gan vispār veselības aprūpes virziens. Šo sociālo darbu ārstniecības iestādēs varbūt nevajadzētu strukturēt, aprobežoties tikai ar profesionālās pilnveides izglītību, bet varbūt sliekties uz mikrokvalifikāciju.

*L.Ose* atbild, ka tagad projektā ir ierobežojums saistībā ar projektu pamatojošiem normatīviem aktiem, un var veidot tikai profesionālās pilnveides izglītības programmas, un mēs gluži tā nosaukt vairs nevaram.

*I.Skrodele-Dubrovska* jautā, vai varbūt pēc šīs diskusijas ir vēlreiz jāpārdomā, vai arī jāpārrunā ar saviem sadarbības partneriem. Mums ir jāpieņem lēmums līdz vasarai, kuras ir tās 3 programmas ko tālāk virzām. Lēmumu varētu pieņemt jūnija Padomes sēdē. Tad līdz tam laikam pārdomājam, padiskutējam savās interešu pārstāvniecības grupās.

*L.Ose* informē, ka jūnija sēdē būs jāapspriež arī informatīvo kampaņu tematika.

**Dažādie jautājumi.**

**()**

*I.Skrodele-Dubrovska* informē Padomes sēdes dalībniekus par tuvākajām aktivitātēm. 11.martā Stradiņa universitātē plānota Džonatana Keslera sociālā darba lekcija par mentālās veselības izaicinājumiem, kompleksiem gadījumiem. 14.martā projekts rīko konferenci, kur ir iespējams piedalīties gan klātienē, gan attālināti. 27.martā būs konkursa “Gada balva sociālajā darbā 2023” apbalvošanas ceremonija.

*M.Moors* informē, ka ļoti aktuāli ir tas, ka vairākās Saeimas komisijas varētu būt labāk koordinētas savā starpā par jauniešu jautājumiem. Atgādinu, ka pašvaldībām tas ir ļoti aktuāls jautājums un vajadzētu no ministrijas aizstāvību un lobiju, lai nepārliek uz sociālajiem dienestiem kā uzdevumu. Jādomā, kas ir 58.pantā rakstīts, jo tas nav nevienam skaidrs, vismaz Rīgā. Pašvaldības policija saprot vienā veidā, probācija otrā un mēs mēģinām darīt kā ir sociālo pakalpojumu nozarē ierasts. Ļoti negribētos, ka tas ir sociālais dienests, bet ir skaidrs, ka nekas nenotiks. Ir vajadzīgs, lai Latvijā ir skaidrs, kurš par ko atbild. Ja mēs šo problēmu gribam risināt, tad ir jādod resursi un jāveido jauni pakalpojumi.

Otra lieta, ko gribēju atgādināt, E.Siliņas laikā rakstījām par to, kas ir tās liekās darbības sociālo dienestu un varbūt pat vispār sociālā darba nozarē. Tika iesūtīti jautājumi, kas skāra ļoti daudz un dažādu tēmu, taču būtu nepieciešams tos sakārtot pa jomām, t.i. sociālajā palīdzībā, sociālajā darbā ar gadījum un atbilstoši salikt uzsvarus. Mēs ātri apaugam ar funkcijām, bet gribētos kaut ko noņemt. Piemēram, par ārsta izziņām. Varētu noorganizēt diskusiju.

*I.Skrodele-Dubrovska* saka, ka mēs kā ministrija par papildus funkciju uzlikšanu dienestiem atbalstām un piekrītam, ka šobrīd ir skaidri jānosaka. Vienkārši ielikšana likumā un nosaukšana neko nemainīs. Mēs plānojam arī nākamās diskusijas, kur būs visi iesaistītie: pašvaldības, izglītības iestādes, policija un pārējie, par 58.pantu Bērnu aizsardzības likumā. Skaidri identificē mērķa grupu, kas ir fokuss, sadarbības mehānisms. Ne vienmēr tas būs sociālais dienests kā primārais, var būt arī skola. Līdz ar to ministrija sūtīs savu viedokli Saeimas juridiskajai komisijai par to, ka nepiekrītam šādam veidam, vienkārši nosaukšanai uzliekot dienestam funkciju.

Par otro jautājumu – par liekajām darbībām, es apkopoju un arī saliku. Tur bija ļoti detalizēti. Kaut ko jau esam precizējuši darba procesā, piemēram, precizējām sociālās palīdzības vadlīnijas. Pilnīgi noteikti par šo jautājumu vajadzētu atsevišķu sarunu.

*M.Moors* papildina attiecībā uz pirmo jautājumu. Tas ir tāpat kā ar atskurbtuvēm. Visi šo jautājumu virza uz sociālo pakalpojuma jomu, kaut gan tur pašā pamatā ir neloģiskums. Cilvēku nevar savākt uz ielas un aizvest kaut kur, ja tas, vai nu nav veselības apdraudējums, vai sabiedrības kārtības pārkāpums. Kāds tur sakars ar sociālo palīdzību, vai nu tā ir ārstniecība, vai nu tā ir sabiedriskā kārtība. Sociālos pakalpojumus cilvēks var sākt saņemt, tad, kad viņš ir skaidrā, jo cilvēks nevar pateikt apzinātu savu gribu. Tieši tas pats ir šeit. Likumā ir nodaļa par pārkāpumiem, profilaksi un bērnu atbildība. Kāds sakars ir ar sociālajiem pakalpojumiem? Tāpēc, ka ir ierakstīts sociāls, sociālā korekcija? Policijai arī ir ierakstīts likumpārkāpuma profilakse. Viņiem arī ir mērķi, lai bērns vairāk neizdara likuma pārkāpumu. Kur tas ir ierakstīts, ka sociālajiem dienestiem ir jānodarbojas ar likumpārkāpumu profilaksi vai uzvedības sociālo korekciju? Savukārt Rīgas pašvaldības policijas nolikumā ir ierakstīts, ka viņi veic likumpārkāpumu profilaksi. Ja mēs gribam veidot jaunu mehānismu policijai un sociālajam dienestam, tad ir jāsāk ar jēdzieniem, funkcijām, utt…, jānosaka robežas, jāiedod naudu risinājumiem un tad to darīt. Tā kā tagad ir, nekādas loģikas.

*I.Skrodele-Dubrovska* saka, kad bija tikšanās ar Tieslietu ministriju minējām tieši to. Jau cik gadus atpakaļ šis te koncepts sākts ar antisociālās uzvedības korekcijas likumu, kur tieši tā jau tas mehānisms tika veidots, kur, protams, ļoti veiksmīgi tika salikti resursi, t.sk. arī finanses. Tas prasīja ļoti lielus izdevumus un viss process tika apturēts.

*M.Moors* saka, ka problēma valstī ir tāda, ka ir ačgārna secība. Vispirms pasaka, ka par šo problēmu neko nezina, rakstiet konceptuālo ziņojumu un iedodiet piecus variantus. Normāls cilvēks izvēlēsies vislabāko variantu un tas ir visdārgākais. Ja būtu otrādi, vispirms pasaka, ka šīs problēmas risināšanai ir tik naudas, iedodiet variantus, ko par šo naudu varam izdarīt un sasniegt.

*I.Vīksniņa* informē, ka rīt ir skaista konference un programmai sociālā aprūpe ir 30 gadi. Konferencē tiks runāts par sociālās aprūpes pakalpojumiem, par aprūpes pakalpojumiem. Esiet laipni aicināti un gaidīti Jūrmalā uz konferenci.

*Ilze Skrodele-Dubrovska* izsaka pateicību par dalību Padomes sēdē un slēdz sēdi.

**Pieņemtie lēmumi.**

Līdz jūnijam savās interešu pārstāvniecības grupās pārdomāt par to, kuras mācību programmas tiks virzītas tālākai izstrādei projektā.

Sēdes noslēgums 15:38.

Pielikumā sēdes materiāli:

1. Padomes sēdes darba kārtība.
2. Aktualitātes projektā Profesionāla sociālā darba attīstība pašvaldībās.
3. Pamatojums trīs profesionālās pilnveides izglītības programmu izstrādei un īstenošanai praktizējošiem sociālā darba speciālistiem   
   Darbība 1.1.1. projektā “Profesionāla un mūsdienīga sociālā darba attīstība”.

Sēdi vadīja I. Skrodele-Dubrovska

Protokolēja D.Rītiņa